আজকের মেসি, রোনালদো, সালাহ, শহীদ আফ্রিদি, তেন্ডুলকার কিংবা মুশফিকরা ছিলো তখনকার দিনের স্পার্টাকাস, গ্যানিকাস, ক্রিক্সাস, এগরন, স্পিকুলাস, হারমাস, মার্কাস এটিলাস এরা। এদের ক্যারিয়ার বছরের পর বছর ধরে গড়ে উঠতো। কেউ ফর্মে থাকতো। কেউ রিটায়ার করতো। বেশিরভাগ ক্ষেত্রে অবশ্য রিটায়ার করার অর্থ ছিলো এরিনাতে তুমুল যুদ্ধের পর কল্লা কাটা যাওয়া। তাতেও ফ্যানরা খুশি হতো। বিষণ্ণ হতো। তারা পেলে, মেরাডোনা, মোহাম্মদ আলী ক্লে’র মতো হয়ে সমাজের স্মৃতিতে থেকে যেতো। প্রজন্ম থেকে প্রজন্মের মানুষ তাদের কথা বলতো। উৎসাহ নিতো। তাদের মুর্তি বানানো হতো।